On Sale 2117 Berg Snowboard w/ Sapient Stash Bindings up to 40% off board-binding-package-3538
Item # board-binding-package-3538 Franse minister ontplooi polisie teen migrante-misdaad – praag.co.za — 20 jaar jonk!
Hy het ook verklaar dat die misdaadprobleem aangespreek sal word deur bykomende polisiebeamptes – sowat 1 125 van hulle – te ontplooi in Calais en die omliggende gebiede.
Migrante en vlugtelinge uit die horing van Afrika, die Midde-Ooste of Afghanistan probeer om Brittanje dmv vragmotors, veerbote of deur die Kanaaltonnel te bereik.
Die sogenaamde “Nuwe Oerwoud” is ‘n versameling plakkers, ​​wat ongeveer ‘n uur weg te voet van die sentrum van die noordelike Franse stad opgeskiet het.
Die Sosialiste verkeer onder druk omdat kiesers kla dat misdaad toegeneem het.
Die afgelope maande, het honderde migrante wat wil oorgaan na Brittanje, die plakkerskamp aansienlik laat uitbrei.
Sowat 6 000 mense woon in die plakkerskamp en met die heersende winterweer, vrees hulpgroepe dat toestande in die gebied verder sal versleg.
Minister Bernard Cazeneuve het Calais besoek vir die sewende keer sedert die migrantekrisis begin het, maar die onverkwiklike toestand toon geen teken van enige afname nie.
Benewens die bykomende polisie wat in die gebied ontplooi sal word, sal ‘n sentrum wat vroue en kinders huisves, verder vergroot word om 400 siele in te neem.
“In die tussentyd, sal verhitte tente opgerig word… teen die einde van die week,” het hy gesê, en belowe dat “geen vrou en geen kind sonder ‘n skuiling in hierdie stad sal bly nie”.
Net sowat 150 migrante per dag kon in Augustus onwettig na Engeland reis weens strenger veiligheidsmaatreëls om hulle uit te hou.
Baie migrante en vlugtelinge woon dus in die “Nuwe Oerwoud” ‘n krotbuurt van gevaarlike stegies besaai met tydelike skuilings wat uit afvalmateriaal opgerig is.
Vroeër hierdie week, het Calais se burgemeester Natacha Bouchart die vooruitsig van ‘n weermagontplooiing genoem, “omdat ons nie regtig weet wat daar aangaan nie”.
Bouchart het vroeër 12 miljoen Britse Pond van die Britse regering ontvang vir die migrantekrisis nadat sy gedreig het om die hawe te sluit, Britse grensbeheer op Franse grond af te skaf, die Verenigde Koninkryk se doeanebeamptes huis toe te stuur en 2000 migrante dadelik na Brittanje te laat reis.
Skrywer praagGepubliseer op 22 Oktober 2015 22 Oktober 2015 Kategorieë Internasionale nuus, NuusSleutelwoord Brittanje, Calais, doeanebeheer, migrante plakkers, misdaad, tente, vk
Vorige Vorige artikel: Trudeau se oorwinning slegte nuus vir Amerikaanse Neo-Konserwatiewes
Volgende Volgende artikel: Xhosa-faksie hou presterende studente gyselaar